แต่ก่อนเป็นคนที่ร่าเริงยิ้มง่ายเข้ากับคนอื่นง่าย แต่ตอนนี้ชอบอยู่คนเดียวชอบเก็บตัวไม่อยากสุงสิงกับคนอื่น เวลาโมโหชอบหาที่ลงเคยกรีดแขนตัวเองไม่ก็ต่อยกำแพง ชอบเหม่อลอย
สวัสดีค่ะ จากอาการดังกล่าวมา การมีพฤติกรรมเปลี่ยนแปลง เก็บตัวมากขึ้น ทำอะไรที่เคยชอบทำก็ไม่สนุก อาจเป็นสัญญาณเบื้องต้นของภาวะซึมเศร้าหรือโรคซึมเศร้าภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากอาการเป็นเรื้อรังเกิน 2 สัปดาห์ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะเข้าข่ายเป็นโรคซึมเศร้าได้ค่ะถ้ามีอาการดังกล่าวมาเกิน 2 สัปดาห์ แนะนำพบแพทย์ทั่วไปหรือจิตแพทย์เพื่อคัดกรองอาการโรคซึมเศร้าเบื้องต้นการดูแลตัวเองในขณะนี้ควรหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น